Arthur Conan Doyle

Scritor ëscossèis an lenga anglèisa.
Arthur Ignatius Conan Doyle a l'é nassù a Edimborgh, an Ëscòssia, ël 22 ëd maj dël 1859, prim fieul dl'artista Charles Doyle, e a l'é mòrt a Crowborough, ant ël Sussex, dël 1930.
A l'avìa fàit le scòle a lë Stonyhurst College, an Almagna.
Peui a l'ha studià meisin-a a la Edinburgh Medical School e a l'ha fàit ël médich a Southsea fin-a al 1890; dòp a l'é dédicasse mach pì a la literatura.
A l'era tornà a la meisin-a mach durant la guèra ant ël Sudan contra ij derviss (1890) e cola contra ij boero (1899-1902), anté ch'a l'era ufissial médich.
Dël 1902 a l'é stàit fàit sivalié.
Soa preparassion médica a l'ha përmëttuje d'anandié un neuv géner literari, dit dël romanz polissiesch sientìfich.
A l'é dventà famos dzortut për sò përsonage Sherlock Holmes.
Ant ij darié agn a l'era dventà spiritualista, an ëscrivend e mostrand an sl'argument.

 Euvre prinsipaj 
 Micah Clarke (1888)
 The White Company (1891)
 The Story of Waterloo (1894)
 Rodney Stone (1896)
 The Exploits of Brigadier Gerard (1896, na serie dë stòrie dle goère napoleòniche)
 The Great Boer War (1900)
 The War in South Africa; its Causes and Conduct (1902)
 The Fires of Fate (1909)
 The House of Temperley (1909)
 The Lost World (1912, na contribussion fondamental al géner ëd fantassiensa ch'a nassìa antlora)
 The Poison Belt (1913)
 Cause and Conduct of the World War (propaganda për j'Aleà durant la prima goèra mondial)
 History of the British Campaign in France and Flanders (6 volum, 1915-1920)
 A New Revelation (1918)
 My Memories and Adventures (1924)
 History of Spiritualism (2 volum, 1926)

 J'aventure ëd Sherlock Holmes 
 A Study in Scarlet (1887)
 The Sign of Four (1890)
 The Adventures of Sherlock Holmes (1891, a compariss ansima a The Strand Magazine)
 The Memoirs of Sherlock Holmes (1893)
 The Hound of the Baskervilles (1902, sò romanz pì arnomà)
 The Return of Sherlock Holmes (1905)

Conan Doyle, Arthur
Conan Doyle, Arthur